Babelscape/SREDFM huggingface dataset:
Conflict

Οι Conflict είναι πανκ ροκ συγκρότημα από το Eltham στο Νότιο Λονδίνο. Δημιουργήθηκαν το 1981, η αρχική τους σύσταση ήταν : Colin Jerwood (φωνή), Francisco 'Paco' Carreno (ντραμς), Big John (μπάσσο), Steve (κιθάρα), Pauline (φωνή), Paul aka 'Nihilistic Nobody' (visuals). Η πρώτη τους κυκλοφορία ήταν το ep "The House That Man Built" από την Crass Records. Όταν κυκλοφόρησαν το πρώτο άλμπουμ τους "It's Time to See Who's Who" από την Corpus Christi Records, η Pauline και ο Paul έφυγαν από την μπάντα. Οι Conflict αργότερα φτιάξανε την Mortarhate , την δικιά τους δισκογραφική , η οποία κυκλοφόρησε δίσκους άλλων καλλιτεχνών όπως των Hagar the Womb, Icons of Filth, Lost Cherrees και άλλους.

Το 1983 ο Steve Ignorant, εκείνη την περίοδο μέλος των Crass, εμφανίστηκε στο single της μπάντας για τα δικαιώματα των ζώων "To A Nation of Animal Lovers". Αφού οι Crass διαλύθηκαν, ο Ignorant πήρε θέση δεύτερων φωνητικών στους Conflict σε σχεδόν μόνιμη βάση.

Κύρια θέματα των κομματιών τους είναι ο αναρχισμός, τα δικαιώματα των ζώων, το αντι-πολεμικό κίνημα και την υποστήριξη τους στον ταξικό πόλεμο, κάποιες από τις συναυλίες τους τη δεκαετία του 1980 μετατράπηκαν σε ανταρσίες και ταραχές. Το λογότυπο της Mortarhate συχνά συγχέεται με αυτό της CND (Campaign for Nuclear Disarmament), ο ντράμερ τους, Paco, λέει ότι είναι ένα "μηδενιστικό" σύμβολο. Δυο 'A', για την αναρχία και την αυτονομία, και το 'N' για τον μηδενισμό (Nihilism στα Αγγικά). Το λογότυπο εμφανίστηκε το 1980 σαν στένσιλ, σχεδιάστηκε από την Toxic Graffity.
Κατηγορία:Βρετανικά μουσικά συγκροτήματα
Icons of Filth

Oι Icons of Filth είναι ουαλική punk rock μπάντα, ξεκίνησαν σαν Mock Death στο Κάρντιφ το 1979 με τον Aitch (ντραμς), Daffy (κιθάρα), Socket (μπάσσο) και Fran και Tina (μοιρασμένα καθήκοντα φωνητικών).

Οι 'Atomic Filth' δημιουργήθηκαν λίγο μετά, με τους Socket (Tony Watts), Daffy (Simon DeManuel) and Aitch (Mark Wilson) από τους Mock Death και τον Stig (Andrew Sewell) στα φωνητικά. Ένα χρόνο μετά το όνομα άλλαξε σε Icons of Filth και ο Socket έφυγε για να πάρει την θέση του στο μπάσσο ο Ed. Η πρώτη κυκλοφορία τους είχε στίχους που προκαλούν σκέψη και οι οποίοι αποτελούσαν άμεση επίθεση στην εξουσία. Το Μάιο του 1983 ακολούθησε το "Used · Abused · Unamused" το οποίο κυκλοφόρησε από την Corpus Christi Records. Ο Ed έφυγε και την θέση του πήρε ο Fish (Trevor Edwards). Τον Δεκέμβρη του 1983, ηχογραφήθηκε το "Onward Christian Soldiers". Αυτό το LP έθιγε κυρίως το θέμα των δικαιωμάτων των ζώων. Το EP "Brain Death" ηχογραφήθηκε το 1984. Το 1985 ακολούθησε το "Filth & the Fury" EP. Μετά από λίγο καιρό η μπάντα διαλύθηκε για προσωπικούς λόγους των μελών, όπως επαγγελματικές, οικογενειακές υποχρεώσεις κτλ.

Μετά από καιρό, οι Icons of Filth επανενώθηκαν με την αρχική τους σύσταση (Stig, Aitch, Daffy και Ed) και το 2001 ηχογράφησαν το "Nostradamnedus". Παρόλο που είχαν "ενηλικιωθεί" πια μουσικά και λυρικά, δεν χάσανε τα πανκ αναρχικά ιδανικά τους. Ο Pete από τους Spite/In The Shit ήρθε σαν δεύτερη κιθάρα και οι Icons Of filth ξεκίνησαν συχνές συναυλίες και περιοδείες.

To 2004, o Stig απεβίωσε λόγω καρδιακής ανακοπής και η μπάντα διαλύθηκε. Ωστόσο, κάνει συναυλίες και θα κυκλοφορήσει νέο άλμπουμ το 2017.
Ρας Ντασέν

Ρας Ντασέν (αμχ.ራስ ደጀን) είναι η ονομασία του υψηλότερου βουνού της Αιθιοπίας. Βρίσκεται στα βόρεια της χώρας, κοντά στην πόλη Γκοντάρ. Έχει ύψος 4550 μέτρα και Αποτελεί μέρος του Εθνικού Πάρκου Σίμιεν, που έχει χαρακτηριστεί Μνημείο Παγκόσμιας Κληρονομιάς της UNESCO.

Η πρώτη ανάβαση στο βουνό έγινε από τους Γάλλους Φερρέ και Γκαλινιέ.
Μπιβόνα

Η Μπιβόνα (ιταλικά: "Bivona", σικελικά: "Vivona") είναι ορεινή πόλη της Σικελίας τμήμα της επαρχίας του Ακράγαντα, στην Ιταλία.
Αλέξανδρος Γιαννούλιας

-->
Ο Αλέξανδρος Γιαννούλιας (αγγλ. "Alexander "Alexi" Giannoulias"), είναι Ελληνοαμερικανός πολιτικός, καλαθοσφαιριστής και οικονομολόγος, ο οποίος υπηρέτησε ως 72ος Υπουργός Οικονομικών της πολιτείας του Ιλινόι από το 2007 έως το 2011. Είναι μέλος του Δημοκρατικού Κόμματος. 

Ήταν ο Δημοκρατικός υποψήφιος για την έδρα της Γερουσίας στο Ιλινόι στις εκλογές της Γερουσίας των ΗΠΑ του 2010. Επίσης, διατέλεσε σύμβουλος του οικονομικού επιτελείου του 44ου προέδρου Μπάρακ Ομπάμα. 

Είναι υποψήφιος Υπουργός Εσωτερικών του Ιλινόι για τις πολιτειακές εκλογές του 2022. 

__ΕΥΡΕΤΗΡΙΟ__
Δήμος Αροανίας

Ο Δήμος Αροανίας ήταν Δήμος του Νομού Αχαΐας που συστάθηκε με το πρόγραμμα Καποδίστριας από τη συνένωση παλαιότερων Κοινοτήτων της περιοχής, που αποτέλεσαν στη συνέχεια τα Δημοτικά Διαμερίσματα του Δήμου. Λειτούργησε την περίοδο 1997 - 2010, οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο διευρυμένο Δήμο Καλαβρύτων.

Κατά το χρονικό διάστημα 1998 - 2008 έδρα του Δήμου ήταν η Ψωφίδα οπότε και η έδρα του Δήμου μεταφέρθηκε στον οικισμό Τριπόταμα.
Ακρωτήριο Κάβο Γκρέκο

μικρογραφία|Ακρωτήριο Κάβο Γκρέκο

Το Κάβο Γκρέκο είναι ακρωτήριο αλλά και μικρή χερσόνησος στα νοτιοανατολικά της Κύπρου, στην Επαρχία Αμμόχωστου, ανάμεσα στη Αγία Νάπα και το Παραλίμνι. Η περιοχή είναι χαρακτηρισμένη εθνικό δασικό πάρκο, ενταγμένο στο πρόγραμμα Φύση 2000 ("Natura 2000"), και καλύπτει έκταση 384,9 εκταρίων.

Στη θαλάσσια περιοχή του κάβο Γκρέκο υπάρχουν υποθαλάσσιες χαράδρες και σπήλαια και είναι δημοφιλές για κατάδυση. Αποτελεί σημαντικό σταθμό για μεταναστευτικά πουλιά και εκεί ζουν 71 είδη πανίδας, ενώ η χλωρίδα αποτελείται κυρίως από θάμνους. Τη μεγαλύτερη έκταση καλύπτει η Ακακία του είδους "Ακακία η κυανόφυλλη" (Acacia saligna= A. cyanophylla), η οποία όμως δεν αποτελεί ενδημικό είδος της Κύπρου και γίνονται έντονες προσπάθειες απομάκρυνσής της.

Στη θαλάσσια περιοχή του κάβο Γκρέκο έχουν βρεθεί από δύτες πολλά ναυάγια. Το 2007 βρέθηκε και ερευνήθηκε αρχαίο ναυάγιο του 2ου αιώνα μ.Χ. Στο ακρωτήριο λειτουργεί φάρος κατασκευασμένος από τους Βρετανούς, ο δεύτερος που κατασκευάστηκε στην Κύπρο μετά από αυτόν του κάστρου της Πάφου.
Τζον Στιούαρτ

Ο Τζον Στιούαρτ ("Jon Stewart", γεννηθείς ως Jonathan Stuart Leibowitz, 28 Νοεμβρίου 1962) είναι Αμερικανός κωμικός, τηλεοπτικός παρουσιαστής και πολιτικός σατιρικός. Είναι γνωστότερος - κυρίως στην Αμερική (ΗΠΑ), Καναδά και μέρος της Δυτικής Ευρώπης - ως παρουσιαστής του Daily Show («Το καθημερινό σόου»), ενός σατιρικού προγράμματος που προβάλλεται στο κανάλι Comedy Central.

Ο Στιούαρτ άρχισε με Όρθια κωμωδία (Stand-up comedy), αλλά αργότερα προσέγγισε την τηλεόραση ως παρουσιαστής του «Short Attention Span Theater» στο κανάλι Comedy Central. Συνέχισε παρουσιάζοντας το δικό του σόου στο κανάλι MTV με τίτλο «The Jon Stewart Show» («Το σόου του Τζον Στιούαρτ») και αργότερα παρουσίασε ένα ακόμα σόου στο MTV, το «You Wrote It, You Watch it» («Εσύ το'γραψες, δές το τώρα»). Είχε επίσης διάφορους ρόλους σε κινηματογραφικές ταινίες (συνήθως κωμωδίες μικρομεσαίας επιτυχίας). 

Ο Στιούαρτ έγινε παρουσιαστής του Daily Show στο κανάλι Comedy Central το ξεκίνημα του 1999. Είναι επίσης σεναριογράφος και συμπαραγωγός του σόου. Αφού ο Στιούαρτ έγινε μέρος της ομάδας, το Daily Show σταθερά κέρδιζε δημοσιότητα και κριτική αναγνώριση οδηγώντας στο πρώτο του Emmy το 2001. 

Ο ίδιος ο Στιούαρτ έχει επίσης αποκτήσει σημαντική δόξα ασκώντας σκληρή κριτική στην κυβέρνηση Μπους - κυρίως μέσω του σόου του - και κριτική σε άλλα γνωστά σόου προσωπικοτήτων, κυρίως τα νέα του CNN, Fox News και MSNBC. 

Η αρνητική κριτική απέναντί του, του καταλογίζει πως κερδίζει από "δύο μέτρα και δύο σταθμά": συγκεκριμένα, πως κριτικάρει άλλα κέντρα ειδήσεων από την ασφαλή γωνιά των σατιρικών «ψεύτικων» Νέων του. Ο ίδιος ο Στιούαρτ συμφωνεί, αντιπαραθέτοντας ότι ούτε ο ίδιος ούτε και το κανάλι που τον στεγάζει ισχυρίζονται ότι είναι κάτι περισσότερο από σάτιρα και κωμωδία. Παρόλο ομολογουμένως το σόου έχει στόχο την ψυχαγωγία, έχει συχνά βραβευτεί με τίτλους που αφορούν Νέα και Δημοσιογραφία.

Ο Τζον Στιούαρτ ήταν ο παρουσιαστής των 78ων Βραβείων Όσκαρ και είναι παράλληλος συγγραφέας του «America (The Book)» το όποιο ήταν ένα από τα πιο επιτυχημένα βιβλία στις ΗΠΑ το 2004.

Τον Φεβρουάριο του 2015 ο Στιούαρτ ανακοίνωσε, μέσω της εκπομπής του, ότι μέχρι το τέλος της χρονιάς θα αποχωρήσει από την παρουσίαση του Daily Show. Διάδοχός του στην παρουσίαση της εκπομπής ορίστηκε ο νοτιοαφρικανός κομικός Τρέβορ Νόα.
Rebelde

Η σειρά Rebelde είναι μια μεξικάνικη τηλενουβέλα της οποίας την παραγωγή ανέλαβε η εταιρεία Televisa και δημιουργήθηκε από την Κρις Μορένα (ισπανικά: Cris Morena). Είναι μια διασκευή της διάσημης αργεντίνικης τηλενουβέλας "Rebelde Way" (Ανυπότακτες Καρδιές), στην οποία αναπροσάρμοσαν τους χαρακτήρες ώστε να ανταποκρίνονται στο μεξικάνικο κοινό. 
Η σειρά διήρκεσε τρεις τηλεοπτικές σεζόν και γυρίστηκε στο "Elite Way School", ένα πολυτελές ιδιωτικό σχολείο στην Πόλη του Μεξικό.
Είναι αξιοσημείωτο πως οι βασικοί ηθοποιοί της σειράς, ερμηνεύοντας ένα συγκρότημα της σειράς, σχημάτισαν πραγματικά το δικό τους με το όνομα RBD και η μουσική τους έγινε το σάουντρακ της σειράς.
Oben am jungen Rhein

Το Oben am jungen Rhein (Επάνω από το νέο Ρήνο) είναι ο εθνικός ύμνος του Λίχτενσταϊν.
Η μελωδία του ύμνου είναι η ίδια με τη μελωδία του εθνικού ύμνου της Μεγάλης Βρετανίας ("God Save the Queen"). Οι στίχοι γράφτηκαν το 1850 από τον Jakob Josef Jauch. Μέχρι το 1963 ο ύμνος ονομάζονταν "Oben am deutschen Rhein" (Επάνω από το γερμανικό Ρήνο).
Μαρία Καρδάτου

Η Μαρία Καρδάτου είναι ελληνίδα ποιήτρια. Γεννήθηκε στη Θεσσαλονίκη όπου και ζει μέχρι σήμερα. Σπούδασε στο Αριστοτέλειο Πανεπιστήμιο της Θεσσαλονίκης Αγγλική λογοτεχνία και παράλληλα έκανε σπουδές στην Ιταλική και Ρωσική γλώσσα. Για ένα διάστημα εργάστηκε ως καθηγήτρια στη Μέση Εκπαίδευση.

Έχει κυκλοφορήσει τις ακόλουθες ποιητικές συλλογές:
* "Ερωτικός Ένοικος" (1987)
* "Το Αγκίστρι" (1994)
* "Αερολέσχη" (1997)
* "Ούτε δροσιά" (2002)
και το παιδικό βιβλίο "Το πικρό λουλούδι του καπνού" το 1992.

Ποιήματά της έχουν δημοσιευτεί σε διάφορα ελληνικά και αμερικανικά περιοδικά. Μια επιτομή από τη συλλογή "Το αγκίστρι" κυκλοφόρησε σε δίγλωσση έκδοση από την Darlene Fife (West Virginia, 1997) ενώ ποιήματά της έχουν μεταφραστεί στα Γαλλικά και Γερμανικά. Επίσης η Darlene Fife μετέφρασε από την "Αερολέσχη" τα "Ποιήματα της Θεσσαλονίκης" που επίσης κυκλοφόρησαν σε δίγλωσση έκδοση.
Διεθνές Αεροδρόμιο Πάφου

Το Διεθνές Αεροδρόμιο Πάφου (Κωδικός ΙΑΤΑ: PFO) άνοιξε τις πύλες του το 1982. Βρίσκεται 14 χλμ. νοτιοανατολικά της πόλης, κοντά στο χωριό Τίμη και εξυπηρετεί κυρίως πτήσεις τσάρτερ από Ευρωπαϊκές χώρες . Η μεταφορά στην Πάφο γίνεται οδικώς, μέσω ιδιωτικών οχημάτων, ταξί και λεωφορείων.

Με το πέρασμα των κυπριακών αεροδρομίων στα χέρια του στρατηγικού επενδύτη "Hermes Airports", ανηγέρθη νέος τερματικός σταθμός έκτασης 20.000 τ.μ. παραπλεύρως των υφισταμένων εγκαταστάσεων. Στους νέους του χώρους το αεροδρόμιο διαθέτει 28 σημεία ελέγχου εισιτηρίων, 3 ιμάντες παραλαβής αποσκευών και 800 θέσεις στάθμευσης. Μπορεί να εξυπηρετήσει 2,7 εκατομμύρια επιβάτες ετησίως. Το νέο κτήριο λειτουργεί από τις 17 Νοεμβρίου 2008.
Ons Heemecht

Το Ons Heemecht "(Η πατρίδα μας)" είναι ο εθνικός ύμνος του Λουξεμβούργου.

Η μελωδία γράφτηκε από τον Ζαν-Αντουάν Ζίνεν (1864) και οι στίχοι από τον Μίκελ Λεντς (1859).
Παραλληλα με τον "εθνικό" ύμνο, υπάρχει και ο ύμνος "De Wilhelmus" που παίζεται προς τιμή του Μεγάλου Δούκα, όταν προσέρχεται σε επίσημες εκδηλώσεις. Ο επίσημος ύμνος αποτελείται από την πρώτη και την τελευταία στροφή.
God Save the Queen

To God Save the Queen ή the King ("Ο Θεός ας σώζει τη βασίλισσα", γνωστός και σαν "Ο Θεός σώζοι τη Βασίλισσα" ή "τον βασιλιά") είναι ο εθνικός και βασιλικός ύμνος διαφόρων κρατών του Βασιλείου της Κοινοπολιτείας και εδαφών των κρατών αυτών, και των Βρετανικών Εξαρτήσεων του Στέμματος. Είναι άγνωστο ποιος έγραψε τους στίχους και τη μελωδία, αλλά μπορεί να προέρχεται από ψαλμωδία, ενώ κάποιες φορές αναφέρεται μια απόδοση του 1619 στον συνθέτη John Bull. 

Είναι ο εθνικός ύμνος του Ηνωμένου Βασιλείου, και ένας από τους δύο εθνικούς ύμνους της Νέας Ζηλανδίας από το 1977, όπως και αρκετών εδαφών του Ηνωμένου Βασιλείου που έχουν επίσης και τους δικούς τους τοπικούς ύμνους. Είναι επίσης ο βασιλικός ύμνος που παίζεται συγκεκριμένα παρουσία του μονάρχη όλων των παραπάνω χωρών, όπως και της Αυστραλίας (από το 1984), του Καναδά (από το 1980), Μπαρμπάντος και Τουβαλού. Η μελωδία του «God Save the King» (ή Queen ανάλογα με το φύλο του μονάρχη), γνωστή ως Oben am jungen Rhein αποτελεί τον εθνικό ύμνο του Λίχτενσταϊν.
Πανεπιστήμιο της Νάπολης

Το Πανεπιστήμιο της Νάπολης (ιταλικά: "Università degli Studi di Napoli "Federico II""), που φέρει σήμερα το όνομα του ιδρυτή του, αυτοκράτορα Φρειδερίκου Β΄, είναι από τα πρώτα πανεπιστήμια που ιδρύθηκαν στην Ευρώπη (ιδρύθηκε στις 5 Ιουνίου 1224) και ένα από τα παλαιότερα του κόσμου σε συνεχή λειτουργία.
Εριχθόνιος

Ο Εριχθόνιος ήταν μυθικός βασιλιάς της Αθήνας. Βασίλεψε αφού εξόρισε από το θρόνο τον Αμφικτύονα. Σύμφωνα με τη μυθολογία ήταν μισός άνθρωπος και μισός φίδι. Ήταν αυτός που τοποθέτησε το ξύλινο άγαλμα της Αθηνάς σε ναό αφιερωμένο στη θεά (στους κλασικούς χρόνους φυλασσόταν στο Ερέχθειο) και ίδρυσε γιορτή προς τιμή της, τα Αθήναια. Αργότερα ο Θησέας όταν ένωσε όλες τις αθηναϊκές κοινότητες σε μία, μετονόμασε τη γιορτή σε Παναθήναια.
Σφινοούιστσε

Το Σφινοούιστσε (πολωνικά: "Świnoujście", IPA: ɕfinɔˈujɕʨɛ , γερμανικά: "Swinemünde" μεταγραφή του γερμανικού ονόματος": Σβινεμύντε") είναι πόλη στη βορειοδυτική Πολωνία, επί της Βαλτικής Θάλασσας, πληθυσμό της τάξεως των 41.188 κατοίκων (31 Δεκεμβρίου 2006). Βρίσκεται απέναντι από τα νησιά Ούζεντομ και Βόλιν, αλλά και μερικά μικρότερα νησιά. Η κοντινότερη μεγάλη πόλη είναι το Στσέτσιν.
Ιωάννης Ι΄ Καματηρός

:"Για τον ομώνυμο Βυζαντινό αξιωματούχο, δείτε: Ιωάννης Δούκας Καματηρός"

Ο Ιωάννης Ι΄ Καματηρός (... - Απρίλιος ή Μάιος 1206) διετέλεσε Πατριάρχης Κωνσταντινουπόλεως από τις 5 Αυγούστου 1198 έως τον θάνατό του το 1206.
Κάστρο Χώρας Κυθήρων

Το Κάστρο Χώρας Κυθήρων είναι χτισμένο σε μεγάλη υπερυψωμένη έκταση στη Χώρα των Κυθήρων, με θέα στο νότο. Διατηρείται σε αρκετά καλή κατάσταση και αποτελεί σημαντικό τουριστικό αξιοθέατο.

Το σημερινό κάστρο χτίστηκε από τους Ενετούς τον 16ο αιώνα, αν και σύμφωνα με διάφορες πηγές κάποιο βυζαντινό φρούριο υπήρχε στο ίδιο σημείο από τον 13ο αιώνα. Κατά την ενετοκρατία η Χώρα αναπτύχθηκε αρκετά και ο οικισμός απλώθηκε στις περιοχές γύρω από το κάστρο. Τόσο μέσα όσο και γύρω από το κάστρο υπάρχει ένας μεγάλος αριθμός ναών οι οποίοι σήμερα προστατεύονται αφού πολλοί από αυτούς χρονολογούνται ήδη από τον 15ο αιώνα. Στο εσωτερικό του δεσπόζει ο ναός της Παναγίας της Μυρτιδιώτισσας που θεωρείται η προστάτιδα του νησιού. Ο ναός αυτός ήταν καθολικός μέχρι το 1806. Πιο δίπλα βρίσκεται και το Παλάτι των Προβλεπτών στο οποίο σήμερα στεγάζεται το Ιστορικό Αρχείο Κυθήρων που περιέχει έγγραφα από το 1560.
Μνασέας ο Πατρεύς

Ο Μνασέας ο Πατρεύς γιος του Αθηνίωνα, ήταν αρχαίος συγγραφέας μαθηματικός και γεωγράφος από την Πάτρα. Έζησε τον 2ο με 3ο αιώνα π.χ. και σπούδασε στην Αλεξάνδρεια κοντά στον Ερατοσθένη που εκείνη την εποχή δίδασκε εκεί. Μελέτησε την Αλεξανδρινή βιβλιοθήκη της οποίας τα πολυάριθμα συγγράμματα τον βοήθησαν στην συγγραφή των δικών του έργων. Το 1791 βρέθηκε στην Κέρκυρα μια επιγραφή που μας ανέφερε ότι ζούσε εκεί και πέθανε σε ηλικία 40 ετών αφήνοντας έναν γιο, τον Εύνομο.
Ανθείας

Ο Ανθείας ήταν γιος του Εύμηλου αυτόχθονα βασιλιά και οικιστή της Αρόης. Την εποχή εκείνη ο Τριπτόλεμος από την Ελευσίνα είχε διδαχθεί από την Δήμητρα την σπορά του σιταριού και καβάλα σε ένα άρμα που το έσερναν φτερωτοί δράκοντες, γύριζε όλη την Ελλάδα και μάθαινε τους ανθρώπους να καλλιεργούν το στάρι. Κατά την παραμονή του Τριπτόλεμου στην Αρόη, και ένα βράδυ που κοιμόταν ο Ανθείας, καβαλάει το άρμα του, αλλά μην μπορώντας να ελέγξει τους δράκοντες πέφτει από ψηλά στην γη και σκοτώνεται. Στο σημείο που έπεσε ο Εύμηλος και ο Τριπτόλεμος ίδρυσαν μία νέα πόλη, την Άνθεια, δίπλα στην Αρόη.
Βαν Χέλσινγκ

Ο Άμπραχαμ Βαν Χέλσινγκ είναι ένας φανταστικός χαρακτήρας που πρωτοεμφανίζεται στο μυθιστόρημα "Δράκουλας", του Ιρλανδού συγγραφέα Μπραμ Στόκερ. Στο μυθιστόρημα, ο Βαν Χέλσινγκ είναι Ολλανδός καθηγητής και δόκτορας. Κάποιες φορές παίρνει τον τίτλο του κυνηγού βρικολάκων σε κινηματογραφικές ταινίες.
Project Gutenberg

Το Project Gutenberg (συντ. PG) είναι μια εθελοντική προσπάθεια ψηφιοποίησης, αρχειοθέτησης και διανομής πολιτισμικών έργων. Ξεκίνησε το 1971, και είναι σήμερα η αρχαιότερη ψηφιακή βιβλιοθήκη. Τα περισσότερα από τα θέματα της συλλογής του είναι τα πλήρη κείμενα βιβλίων δημόσιας κυριότητας. Το εγχείρημα αποδίδει όσο το δυνατόν πιο ελεύθερα τα κείμενα σε ελεύθερα format (.txt), που μπορούν να χρησιμοποιηθούν σε οποιονδήποτε υπολογιστή.
Γκράχαμ Μάστερτον

Ο Γκράχαμ Μάστερτον ("Graham Masterton", Εδιμβούργο, 16 Ιανουαρίου 1946) είναι Βρετανός συγγραφέας τρόμου. Ξεκινώντας αρχικά την καριέρα του ως συντάκτης στο βρετανικό περιοδικό "Mayfair" καθώς και στην βρετανική έκδοση του "Penthouse", το πρώτο του μυθιστόρημα, "Το Μανιτού", δημοσιεύθηκε το 1976, ενώ γυρίστηκε αργότερα και σε ταινία. Με τα επόμενα έργα του απέσπασε θετικές κριτικές και κέρδισε διάφορα βραβεία της λογοτεχνίας τρόμου και μυστηρίου, ενώ αρκετά μυθιστορήματά του μεταφέρθηκαν έπειτα στον κινηματογράφο. Εκτός από μυθιστορήματα, ο Μάστερτον έχει γράψει αρκετές συλλογές διηγημάτων, αλλά και κάποια βιβλία που αφορούν οδηγίες για το σεξ.

Ο Μάστερτον ζει σήμερα μαζί με τη γυναίκα του στο Κορκ της Ιρλανδίας.
Κρατικός Αερολιμένας Καβάλας «Μέγας Αλέξανδρος»

Ο Κρατικός Αερολιμένας Καβάλας «Μέγας Αλέξανδρος» (συντομογραφίες IATA: KVA, ICAO: LGKV ΥΠΑ: ΚΑΚΒΑ) είναι εγκατεστημένος στην ευρύτερη περιοχή της κοινότητας Αγιάσματος  (3 χλμ από τον οικισμό Αγιάσματος) του δήμου Νέστου και είναι ανατολικά της Καβάλας κοντά στην Χρυσούπολη και σε απόσταση 30χλμ από την Καβάλα και 12χλμ από την Χρυσούπολη. 

O Αερολιμένας Καβάλας άρχισε να λειτουργεί το 1952 στις εγκαταστάσεις της Πολεμικής Αεροπορίας κοντά στο χωριό Αμυγδαλεώνας, μέχρι την 12η Οκτωβρίου 1981 που μεταφέρθηκε στην θέση που λειτουργεί μέχρι σήμερα. Από την έναρξη της λειτουργίας του λειτούργησε σαν Αερολιμένας Εσωτερικών Συγκοινωνιών, μέχρι τις 16 Δεκεμβρίου 1987 που εντάχθηκε στους Διεθνείς Αερολιμένες της χώρας. Λειτουργεί σε επίπεδο Διεύθυνσης Δημόσιας Υπηρεσίας.

Το 1992 με υπουργική απόφαση καθορίστηκε η επίσημη ονομασία του σε Κρατικός Αερολιμένας Καβάλας «Μέγας Αλέξανδρος». Την ίδια χρονιά ξεκίνησαν εργασίες επέκτασης του κτιρίου του αεροσταθμού, ενώ νέες εργασίες επέκτασης ξεκίνησαν το 1998 και σήμερα ο αερολιμένας Καβάλας λειτουργεί ως ενιαίο αναβαθμισμένο σύνολο παλαιών και νέων εγκαταστάσεων, περιέχοντας όλα τα σύγχρονα μέσα για την εξυπηρέτηση των αεροπορικών εταιρειών και του επιβατικού κοινού. Στον κύριο χώρο του αεροδρομίου λειτουργεί αναψυκτήριο, Γραφεία ενοικιάσεως αυτοκινήτων και παρέχεται δωρεάν ασύρματη σύνδεση στο Διαδίκτυο.
Ντράζεν Πέτροβιτς

Ο Ντράζεν Πέτροβιτς ("Dražen Petrović"), (Σίμπενικ, 22 Οκτωβρίου 1964 – 7 Ιουνίου 1993 Ντένκεντορφ), γνωστός και ως "Μότσαρτ του Μπάσκετ", ήταν ένας από τους κορυφαίους Ευρωπαίους καλαθοσφαιριστές όλων των εποχών. Γεννήθηκε στην Κροατία (τότε Γιουγκοσλαβία) το 1964 και ήταν ένας από τους πρώτους αθλητές της χώρας του και γενικότερα από την Ευρώπη που κατάφερε να καθιερωθεί στο ΝΒΑ. Το 1991 επιλέχθηκε ανάμεσα στους 50 καλύτερους μπασκετμπολίστες όλων των εποχών της ΦΙΜΠΑ (πλην NBA) καταλαμβάνοντας τη 2η θέση.
Νιου Μπράνσγουικ

"Αυτο το λήμμα αφορά την επαρχία του Καναδά. Για την πόλη στο Νιου Τζέρσεϊ, δείτε: Νιου Μπράνσγουικ (Νιου Τζέρσεϊ)." 200px|right|thumb|Συνοπτικός πολιτικός χάρτης του Νιου Μπράνσγουικ
Το Νιου Μπράνσγουικ ή Νέα Βρουνσβίκη (αγγλικά: "New Brunswick" IPA , γαλλικά: "Nouveau-Brunswick") είναι επαρχία του Καναδά στις ακτές του Ατλαντικού Ωκεανού. 

Το Νιου Μπράνσγουικ έχει έκταση 72.908 τ.χλμ. που ισοδυναμεί στο 0,7% περίπου της έκτασης όλου του Καναδά και κατοικείται από 782.078 κατοίκους (εκτιμήσεις 2021) και αντιπροσωπεύει το 2,1% του πληθυσμού της χώρας που στην πλειονότητα τους είναι αγγλόφωνοι, ενώ υπάρχει μία σημαντική μειονότητα (περίπου 35%) των κατοίκων που είναι γαλλόφωνοι Ακαδιανοί. 

Το Νιου Μπράνσγουικ είναι η μόνη επισήμως δίγλωσση επαρχία του Καναδά (αγγλικά/γαλλικά). Πρωτεύουσα της επαρχίας είναι το Φρέντρικτον ή Φρέντερικτον.
Διονύσης Σαββόπουλος

Ο Διονύσης Σαββόπουλος (2 Δεκεμβρίου 1944) είναι Έλληνας συνθέτης, στιχουργός και τραγουδοποιός. Θεωρείται ο πρωτεργάτης της σχολής των Ελλήνων τραγουδοποιών, οι οποίοι γράφουν μουσική, στίχους και τραγουδούν οι ίδιοι τα τραγούδια τους.
Στέφανος Σκουλούδης

Ο Στέφανος Σκουλούδης (23 Νοεμβρίου 1838 - 20 Αυγούστου 1928) υπήρξε Έλληνας πολιτικός και τραπεζίτης. Διετέλεσε Πρωθυπουργός της Ελλάδας το 1915-1916, θήτευσε υπουργός και εκλέχτηκε αρκετές φορές βουλευτής. Ήταν επίσης σημαντικός συλλέκτης πινάκων. Τη συλλογή του την κληροδότησε αργότερα στην Εθνική Πινακοθήκη.
Δρ. Τζον Σούαρντ

Ο Δρ. Τζον Σούαρντ ("Dr. John Seward"), κάποιες φορές ως "Τζακ", είναι ένας φανταστικός χαρακτήρας στο μυθιστόρημα "Δράκουλας" από τον Ιρλανδό συγγραφέα Μπραμ Στόκερ.

Στο μυθιστόρημα, ο δόκτορας Σούαρντ δουλεύει στο ψυχιατρείο, που ανήκει στον ίδιο, δίπλα από το νέο σπίτι του Κόμη Δράκουλα, το αββαείο Κάρφαξ. Ένας από τους ασθενής του είναι ο Ρένφιλντ, ένας ημι-τρελός που νομίζει πως το να τρώει μικρά έντομα, ποντίκια και άλλα ζώα θα του δώσουν περισσότερη ζωή.

Ο Σούαρντ είναι φίλος με τους Κουίνσι Μόρις και Άρθουρ Χόλμγουντ, που και οι τρεις τους έκαναν την ίδια μέρα πρόταση γάμου στην Λούσι Γουέστενρα. Ο φίλος και παλιός μέντορας του είναι ο Ολλανδός Καθηγητής Βαν Χέλσινγκ, τον οποίο καλεί στην Αγγλία με την παράξενη και ξαφνική αρρώστια της Λούσι.

Σε ταινίες παίχτηκε από ηθοποιούς όπως: Γκουστάβ Μποτζ (Νοσφεράτου) το 1922, Χέρμπερτ Μπάνστον (Ο Κόμης Δράκουλας) το 1931, Τσαρλς Πακ (Δράκουλας, ο Βρυκόλακας των Καρπαθίων) το 1958, Ντόναλντ Πλέσενς (Δράκουλας: Φυγή απ' τα Καρπάθια) το 1970, Ρίτσαρντ Γκραντ (Δράκουλας) το 1992 και Χάρβεϊ Κόρμαν (Δράκουλας: Νεκρός και μ' αρέσει) το 1995.
Στέφανος Δραγούμης

Ο Στέφανος Δραγούμης (Αθήνα, 1842 - Αθήνα, 17 Σεπτεμβρίου 1923) ήταν Έλληνας νομικός και πολιτικός που διετέλεσε πρωθυπουργός της Ελλάδας το 1910. Αποτέλεσε επίσης έναν από τους κύριους οργανωτές του Μακεδονικού Αγώνα, μαζί με τον γιο του, Ίωνα Δραγούμη και τον γαμπρό του Παύλο Μελά.
Βίκτωρ Δούσμανης

Ο Βίκτωρ Δούσμανης (1861-1949) ήταν αξιωματικός του ελληνικού στρατού, που έφτασε έως το αξίωμα του αρχηγού ΓΕΣ (1914-15, 1915-16, 1921, 1922-23).
Εζερίτες

Οι Εζερίτες ήταν σλαβική φυλή που εγκαταστάθηκε τον 8ο μ.Χ. αιώνα στη Πελοπόννησο και κυρίως στο νότιο τμήμα της και πιο συγκεκριμένα στις ανατολικές περιοχές της Λακωνίας, από την πεδιάδα του Έλους μέχρι το ακρωτήριο Μαλέας, ενώ κάποιοι από αυτούς εγκαταστάθηκαν επίσης στην Αχαΐα και κυρίως στην ορεινή περιοχή που σήμερα αποκαλείται Νεζερά. Το ίδιο διάστημα οι Μηλιγγοί, ένα στενά συγγενικό τους φύλο, εγκαταστάθηκαν στις δυτικές πλαγιές του Ταϋγέτου.
Κωνσταντίνος Δεμερτζής

Ο Κωνσταντίνος Δεμερτζής (7 Νοεμβρίου 1876 - 13 Απριλίου 1936) ήταν Έλληνας πανεπιστημιακός, πολιτικός, αρχηγός πολιτικού κόμματος και πρωθυπουργός της Ελλάδας.
Πολύγυρος

Ο Πολύγυρος είναι πόλη της Μακεδονίας, έδρα του δήμου Πολυγύρου και πρωτεύουσα της Περιφερειακής Ενότητας Χαλκιδικής στην Κεντρική Μακεδονία. Βρίσκεται 70 χλμ. ΝΑ της Θεσσαλονίκης και είναι χτισμένος στους πρόποδες του όρους Χολομώντα. Σύμφωνα με την τελευταία απογραφή, του 2011, το πολεοδομικό συγκρότημα του Πολυγύρου έχει 6.121 κατοίκους.
Καρολίγγεια Αναγέννηση

thumb|250px|Δείγμα Καρολίγγειας μικρογραφίας

Στα χρόνια της βασιλείας του Καρλομάγνου αλλά και του διαδόχου του Λουδοβίκου του Ευσεβούς της γερμανικής Καρολίγγειας δυναστείας παρατηρείται ανάπτυξη των γραμμάτων και των τεχνών στην βόρεια Ευρώπη μετά την κατάρρευση της Ρωμαϊκής Αυτοκρατορίας το 476, και την γνωριμία με την λατινική κυρίως γραμματεία. Η περίοδος αυτή ονομάστηκε παραδοσιακά στην δυτική Ευρώπη από τους Καρολίδες -για κάποιους ιστορικούς πιθανώς υπερβολικά- Καρολίγγεια Αναγέννηση. Αποτελεί μέρος των λεγόμενων Μεσαιωνικών Αναγεννήσεων και την ακολούθησε η Οθωνική Αναγέννηση (10ος αι. μ.Χ.).

Την εποχή εκείνη η πνευματική ζωή επηρεαζόταν ως επί το πλείστον από τη στάση του εκάστοτε ηγεμόνα και από την πατρωνία που μπορούσαν να παρέχουν οι αρχές στους καλλιτέχνες και λογίους. Έτσι έχουμε ένα βαθύ χάσμα ανάμεσα στην «επιχορηγούμενη» αυλική κουλτούρα και στην πιο ελεύθερη πολιτισμική ζωή.
Ακτινική ταχύτητα

Ακτινική ταχύτητα ονομάζεται η ταχύτητα της ακτινικής κίνησης ενός σώματος και ιδιαίτερα στην αστρονομία ενός ουράνιου σώματος. Πρόκειται δηλαδή για τη γραμμική ταχύτητα ενός αντικειμένου ή ουράνιου σώματος ως προς εμάς, πάνω στην ευθεία που ενώνει εμάς (τον παρατηρητή) με το αντικείμενο. Στην Αστρονομία το μέτρο της ακτινικής ταχύτητας ενός ουράνιου σώματος, ενώ αρχικά ήταν αδύνατο να υπολογισθεί τελικά σήμερα υπολογίζεται εύκολα με φασματογράφο, όπου κατά το Φαινόμενο Ντόπλερ, διαπιστώνεται στο φως που φθάνει σ΄ εμάς από το ουράνιο σώμα: Το μήκος κύματος του λαμβανόμενου φωτός αυξάνεται για απομακρυνόμενα σώματα (μετάθεση προς το ερυθρό) ενώ μειώνεται για προσεγγίζοντα (μετάθεση προς το κυανό). Έτσι με τον τρόπο αυτό βρίσκεται και η φορά της κίνησης του σώματος.
Λίμνη Τσιβλού

Η Λίμνη Τσιβλού βρίσκεται στον Δήμο Αιγιαλείας του Νομού Αχαΐας, σε υψόμετρο 700 μέτρων περίπου, στις πλαγιές του Χελμού. Δημιουργήθηκε στις 24 Μαρτίου του 1913, όταν από μια μεγάλη κατολίσθηση που προκλήθηκε στην περιοχή φράχτηκε η κοίτη του ποταμού Κράθη. Η λίμνη έχει επιφάνεια περίπου 83 στρέμματα και βάθος περίπου 80 μέτρα. Γύρω και κοντά στη λίμνη υπάρχουν τα χωριά Περιστέρα, Αγία Βαρβάρα, και Ζαρούχλα. Το όνομα της λίμνης προέρχεται από το χωριό Τσιβλός το οποίο καταπόντισε μερικώς μετά την κατολίσθηση. Η τοπική παράδοση την ονομάζει και Μαυρολίμνη για το κακό που προξένησε.

Σήμερα η λίμνη Τσιβλού είναι ένας σημαντικότατος υγροβιότοπος που φιλοξενεί πολλά είδη χλωρίδας και πανίδας. Αποτελεί επίσης δημοφιλή προορισμό αναψυχής και περιπάτου.
Κράθις

Ο Κράθις είναι ποταμός της Αχαΐας, στον Καποδιστριακό Δήμο Ακράτας, ο οποίος εντάχθηκε στο Δήμο Αιγιαλείας. Την περίοδο της φραγκικής κυριαρχίας, ο τότε μικρός οικισμός που βρισκόταν κοντά στον ποταμό Κράθι ονομάστηκε Ακράτα (à Krath, στον Κράθι).

Ο ποταμός Κράθις έχει μήκος περί τα 32,6 χιλιόμετρα. Πηγάζει από τον Χελμό έχοντας αρκετές πηγές. Μια τέτοια πηγή, γνωστή από την αρχαιότητα, είναι τα Ύδατα της Στυγός ή Αθάνατο Νερό όπου κατά την παράδοση βαφτίστηκε ο Αχιλλέας για να γίνει άτρωτος. Μια δεύτερη πηγή είναι το Κρυονέρι, στο δάσος της γειτονικής Ζαρούχλας. Τα δύο κύρια ρεύματα του ποταμού ενώνονται στο ύψος του οικισμού της Περιστέρας σε ένα ενιαίο ρεύμα που διασχίζει το ορεινό τοπίο της περιοχής, δημιουργώντας πολλές ελικώσεις στην κοίτη του, μικρούς καταρράκτες και ένα αξιόλογο, πολύ στενό (περίπου 2 μέτρα) και σχετικά βαθύ (περίπου 40 μέτρα) φαράγγι, τον Περιστεριώνα.

Τον Μάρτιο του 1913 συνέβη μια μεγάλη κατολίσθηση, που παρέσυρε και κατέστρεψε ολοσχερώς το χωριό Συλίβαινα. Τα χώματα της κατολίσθησης έφραξαν προσωρινά την κοίτη του ποταμού Κράθι, δημιουργώντας έτσι μια υπέροχη ορεινή λίμνη, τη Λίμνη Τσιβλού τη γαλήνη της οποίας απολαμβάνουν πολλοί τουρίστες τελευταία.

Ο Κράθις εκβάλλει στον Κορινθιακό κόλπο, ρέοντας από Νότο προς Βορά. Ανατολικά του δέλτα του βρίσκονται τα Συλιβαινιώτικα, που αποτελούν μεταφορά του παλαιού χωριού Συλίβαινα που υπέστη κατολίσθηση. Δυτικά της εκβολής βρίσκονται τα Ποροβίτσιανα. Και οι δύο αυτοί οικισμοί έχουν υπέροχες παραλίες με βότσαλο που προέρχεται από τις προσχώσεις του Κράθι.

Το όνομα του Κράθι προέρχεται, σύμφωνα με τον Στράβωνα, από το Κίρνασθαι (αναμειγνύω, ενώνω), γιατί ο Κράθις έχει δύο κύρια ρεύματα που ενώνονται στην πορεία. Το ποτάμι κατά καιρούς πλημμυρίζει και προξενεί μεγάλες καταστροφές κυρίως στην παράλια ζώνη του.

Το ποτάμι, αν και αποτελεί ένα μοναδικό φυσικό μνημείο για την περιοχή, δεν απολαμβάνει την ανάλογη προσοχή τα τελευταία χρόνια. Τα αντιπλημμυρικά τείχη της παραλιακής ζώνης του ποταμού έχουν σε μεγάλες εκτάσεις γκρεμιστεί, αλλά δεν έχουν ανακατασκευαστεί. Εναποθέσεις σκουπιδιών παρατηρεί κανείς σε πολλά σημεία των όχθων του ποταμού που γειτνιάζει με οικισμούς. Στο ανατολικό τμήμα του δέλτα του ποταμού έχει διαμορφωθεί ένα είδος λωρίδας ιπποδρομιών μήκους 1 χλμ.

Τέλος και κυρίως, το 2010 μπαζώθηκε το μεγαλύτερο μέρος της κοίτης του ποταμού, από το ύψος της γέφυρας της Ν.Ε.Ο Κορίνθου-Πατρών μέχρι και τον οικισμό Καλαμιά, σε ένα μήκος 3-4 χιλιομέτρων, και διαμορφώθηκε έτσι ένας χωματόδρομος μέσω του οποίου μεταφέρονται δομικά υλικά -κυρίως αμμοχάλικο- που παράγονται από τους σπαστήρες του εργοταξίου εταιρείας που δραστηριοποιείται στη δυτική όχθη της κοίτης, περίπου 100 μέτρα χαμηλότερα από το φαράγγι του Περιστεριώνα. Οι ογκώδεις αμμόλοφοι με το αμμοχάλικο και οι συνεχείς εναποθέσεις τόννων λασπωδών υλικών στην κοίτη του Κράθι ολοκληρώνουν την απογοητευτική εικόνα της σύγχρονης παραμέλησής του.
Στέλιος Κούλογλου

Ο Στέλιος Κούλογλου (Αθήνα, 27 Φεβρουαρίου 1953) είναι Έλληνας δημοσιογράφος και από το 2015 ευρωβουλευτής, εκλεγμένος με το κόμμα του ΣΥΡΙΖΑ.
Πάχνη

thumb|right|350px|Πρωινή πάχνη σε γρασίδι.
Η Πάχνη ή Παγετός είναι το φυσικό φαινόμενο κατά το οποίο οι υπάρχοντες υδρατμοί στην ατμόσφαιρα πλησίον του εδάφους συμπυκνώνονται κατ΄ ευθείαν σε μικροσκοπικούς παγοκρυστάλλους χωρίς προηγουμένως να υποστούν υγρή κατάσταση, που καλύπτουν κάθε αντικείμενο. Έτσι, κατά μεν την διαδικασία δημιουργίας χαρακτηρίζεται Μετεωρολογικό φαινόμενο, κατά δε στο χώρο που συμβαίνει «ατμοσφαιρικό φαινόμενο».
Επτανησιακά Φύλλα

Τα Επτανησιακά Φύλλα αυτοπεριγράφονται ως "φιλολογική - λογοτεχνική, λαογραφική και ιστορική έκδοση". Πρόκειται για λογοτεχνικό περιοδικό το οποίο εκδίδεται στη Ζάκυνθο μέχρι δυο φορές το χρόνο από τη δεκαετία του 1950. Ιδρυτής του ήταν ο Ζακυνθινός λόγιος Ντίνος Κονόμος (1918-1990) ο οποίος το εξέδιδε μέχρι τη δεκαετία του 1970 ή του 1980. Μετά τα μέσα της δεκαετίας του 1990 επανεκδίδεται από τον λογοτέχνη, ερευνητή και ποιητή Διονύση Σέρρα. Το 2006 είχε φτάσει στον 26ο τόμο (ΚΣΤ'). Κάθε περιοδικό είναι ένας τόμος με αφιερώματα είτε με Ζακυνθινά είτε με λογοτεχνικά θέματα.

Αριθμός ISSN περιοδικού: 1105-4670
Ικόνιο

Το Ικόνιο (τουρκικά: "Konya" «"Κόνια"»), είναι πόλη στην κεντρική Τουρκία στο υψίπεδο της Ανατολίας (στην αρχαία Φρυγία), 500 χλμ ΝΑ της Σμύρνης. Κατοικείται από αρχαιότατους χρόνους. Ήταν η έδρα του Σουλτανάτου των Σελτζούκων του Ικονίου (Ρουμ) από το 1097 έως το 1243.

Είναι η πρωτεύουσα της ομώνυμης επαρχίας του Ικονίου, της μεγαλύτερης σε έκταση επαρχίας της Τουρκίας. Έχει πληθυσμό 1.268.915 κατοίκων (2018).
Τιμολέων Αμπελάς

Ο Τιμολέων Αμπελάς (Πάτρα 1850 – Αθήνα 1929) ήταν Έλληνας δικαστικός, ποιητής και πεζογράφος. Ανήκε στο ρεύμα των καθαρολόγων της αθηναϊκής σχολής που πίστευαν πως με την ανάσταση της αρχαίας ελληνικής γλώσσας θα αναστηνόταν στη κοιτίδα του και το αρχαίο δράμα.
Πάνος Παπαρρηγόπουλος

Ο Πάνος Παπαρρηγόπουλος (1913 - 4 Δεκεμβρίου 1985) ήταν Έλληνας ποιητής και πεζογράφος. Γεννήθηκε στα Φίλια Καλαβρύτων το 1913 και πέθανε στον Πειραιά το 1985.

Σπούδασε νομικά και μετά κατατάχθηκε στην αστυνομία όπου έφτασε μέχρι το βαθμό του Αστυνομικού διευθυντή. Συνεργάστηκε με πολλά περιοδικά και εφημερίδες.
Τύμπινγκεν

Το Τύμπινγκεν (γερμ.: "Tübingen", παλιά ελληνική ονομασία ονομασία: Τυβίγγη) είναι πόλη που βρίσκεται στη νοτιοδυτική Γερμανία, στο κρατίδιο της Βάδης-Βυρτεμβέργης, περίπου 40 χλμ. νότια της Στουτγκάρδης με πληθυσμό 90.546 (στοιχεία 30/09/2019). 

Το Τύμπινγκεν είναι πόλη με έντονο ακαδημαϊκό χαρακτήρα λόγω του πανεπιστημίου του, που με έτος ίδρυσης το 1477 είναι ένα από τα παλαιότερα της Γερμανίας και της Ευρώπης γενικότερα. Εκεί σπουδάζουν περί τους 27.000 φοιτητές, αριθμός που καθιστά το πανεπιστήμιο κινητήρια δύναμη για την πόλη. Το 2014 περίπου το 1/3 των κατοίκων της πόλης ήταν σπουδαστές.

Η σύγχρονη πόλη είναι χτισμένη γύρω από το ιστορικό κέντρο (παλιά πόλη, γερμ. Altstadt), το οποίο αποτελεί και σήμερα το εμπορικό κέντρο της. Την πόλη διασχίζει ο ποταμός Νέκαρ (γερμ. Neckar). Μεγάλα τμήματα της πόλης είναι κτισμένα σε λόφους με το Σλόσμπεργκ (Schlossberg) και το Έστερμπεργκ (Österberg) στο κέντρο της πόλης και το Σκάρενμπεργκ και το Χέρλεσμπεργκ στις παρυφές της εσωτερικής πόλης.

Η Δέσποινα Βανδή έχει γεννηθεί στο Τύμπινγκεν (22/7/1969).
Νικόλας Κάλας

Ο Νικόλας Κάλας ή Νικήτας Ράντος (πραγματικό όνομα: Νικόλαος Καλαμάρης, 27 Μαΐου 1907 - 31 Δεκεμβρίου 1988) ήταν Έλληνας ποιητής. Χρησιμοποιούσε επίσης τα ψευδώνυμα Μ. Σπιέρος και N.Calas στα θεωρητικά και κριτικά του κείμενα. Είναι ένας από τους πρώτους ποιητές που χρησιμοποίησαν ελεύθερο στίχο στην δεκαετία του ’30.
Τάσος Μπαντής

Ο Τάσος Μπαντής (1950 – 7 Ιανουαρίου 2007) ήταν Έλληνας ηθοποιός. Υπήρξε ιδρυτής και εμψυχωτής του Θεατρικού Οργανισμού Μορφές στο θέατρο Εμπρός, όπου σκηνοθέτησε και μετέφρασε τα περισσότερα από τα έργα που παρουσιάστηκαν εκεί καθώς και παραστάσεις με έργα του νεώτερου και κλασσικού ελληνικού και ξένου δραματολογίου, που έγιναν πολύ μεγάλες επιτυχίες, ενώ εργάσθηκε ως ηθοποιός αρχικά στο Κρατικό Θέατρο Βορείου Ελλάδος και στη συνέχεια έπαιξε στην Αθήνα.

Έπαιξε στην κινηματογραφική ταινία Πολίτικη κουζίνα" του Τάσου Μπουλμέτη, όπου και υποδύθηκε το ρόλο του παππού του πρωταγωνιστή, ενώ είχε τιμηθεί με το Βραβείο Θεάτρου της Ένωσης Ελλήνων Θεατρικών και Μουσικών Κριτικών. Εργάστηκε στην ΕΡΤ όπου υπήρξε συνεργάτης του Μάνου Χατζιδάκι στο Τρίτο Πρόγραμμα. Τελευταίες του παραστάσεις ήταν τα έργα "Addio del Passato" της Λεία Βιτάλη και "Ένας αριθμός" της Κάριλ Τσέρτσιλ σε συνεργασία με την εταιρεία θεάτρου "Ηθικόν Ακμαιότατον".
Πέθανε από καρκίνο σε ηλικία 57 ετών, στις 7 Ιανουαρίου 2007.
Ντελ Ριβς

Ο Ντελ Ριβς ("Franklin Delano Reeves", 14 Ιουλίου 1932 - 1 Ιανουαρίου 2007) ήταν Αμερικανός τραγουδιστής της κάντρι.

Γεννήθηκε ως Franklin Delano Reeves. Έγινε περισσότερο γνωστός για τον ύμνο των νταλικέρηδων, "Looking Through the Windshield". Η πρώτη του #1 επιτυχία ήταν το "The Girl on the Billboard".
Ουμίτ Νταβαλά

Ο Ουμίτ Νταβαλά ("Ümit Aydın Davala", 30 Ιουλίου 1973) είναι Τούρκος ποδοσφαιριστής. Έπαιζε αμυντικός.
Μαραί Φιλγιούν

Ο Μαραί Φιλγιούν ("Marais Viljoen", 2 Δεκεμβρίου 1915 - 4 Ιανουαρίου 2007) ήταν Νοτιοαφρικανός πολιτικός.
Καλομοίρα

Η Μαρία Καλομοίρα Σαράντη (αγγλικά: Maria Kalomira Sarantis, 31 Ιανουαρίου 1985), πιο γνωστή απλά ως Καλομοίρα, είναι Ελληνοαμερικανίδα τραγουδίστρια, παρουσιάστρια και YouTuber.

Ξεκίνησε την καριέρα της το 2004, με τη συμμετοχή της στο μουσικό ριάλιτι του ΑΝΤ1 «Fame Story», στο οποίο και κατέκτησε την πρώτη θέση. Έχει κυκλοφορήσει συνολικά τέσσερις προσωπικούς δίσκους -με τον πρώτο της να γίνεται χρυσός και να επανακυκλοφορεί-, ένα karaoke, τέσσερα cd singles και συνολικά 21 τραγούδια. Έχει ασχοληθεί επίσης με την παρουσίαση τηλεοπτικών, ραδιοφωνικών και διαδικτυακών εκπομπών, έχει συμμετάσχει στη σειρά «Η Λάμψη», έχει κάνει promotion σε αρκετές επώνυμες εταιρείες και έχει κυκλοφορήσει μια σειρά από αξεσουάρ με το όνομά της. 

Το 2008, εκπροσώπησε την Ελλάδα στον διαγωνισμό τραγουδιού της Eurovision, με το τραγούδι «Secret Combination» και κατέκτησε την τρίτη θέση.

Έχει συνεργαστεί με γνωστούς Έλληνες καλλιτέχνες, μεταξύ των οποίων οι: Διονύσης Σαββόπουλος, Δέσποινα Βανδή, Σταμάτης Γονίδης, Έλλη Κοκκίνου.

Το 2020, δημιούργησε ένα κανάλι στο YouTube, που λέγεται «Kalomira» και είναι lifestyle περιεχομένου.
Πιτ Κλάιναου

Ο Πιτ Κλάιναου ("Sneaky Pete Kleinow", 20 Αυγούστου 1934 - 6 Ιανουαρίου 2007) ήταν Αμερικανός μουσικός της κάντρι και της ροκ, τραγουδοποιός και δημιουργός ειδικών εφέ στον κινηματογράφο. Επονομαζόταν "Sneaky Pete" Κλάιναου. Από το 1981 εργάστηκε για τη δημιουργία ειδικών εφέ σε τιανίες όπως The Empire Strikes Back, Gremlins, The Right Stuff, The Terminator και Terminator 2.
Πάεκ Ναμ Σουν

Ο Πάεκ Ναμ Σουν ("백남순", 13 Μαρτίου 1929 - 3 Ιανουαρίου 2007) ήταν Βορειοκορεάτης πολιτικός, Υπουργός Εξωτερικών από το 1998 μέχρι το θάνατό του. Ήταν πρεσβευτής στην Πολωνία την περίοδο 1974-79. Πέθανε στις 2 Ιανουαρίου 2007 και ήταν ο μόνος Βορειοκορεάτης ΥΠΕΞ ο οποίος είχε συναντηθεί με Αμερικανό ομολόγό του.
Μαριχουάνα stop!

Το Μαριχουάνα stop! (ή Μαριχουάνα στοπ!) είναι μουσική κωμωδία του 1971, της Φίνος Φιλμς σε σενάριο και σκηνοθεσία Γιάννη Δαλιανίδη.

Η ταινία έκοψε 312.260 εισιτήρια.
Κορίτσια για φίλημα

Το Κορίτσια για φίλημα είναι ελληνική μουσική κωμωδία της Φίνος Φιλμς, που γυρίστηκε το 1964, σε σενάριο και σκηνοθεσία Γιάννη Δαλιανίδη, και έκανε πρεμιέρα τον Ιανουάριο του 1965. Ήταν η πρώτη έγχρωμη ελληνική ταινία με στερεοφωνικό ήχο.
Μάριος Πλωρίτης

Ο Μάριος Πλωρίτης (πραγματικό όνομα: Μάριος Παπαδόπουλος, 19 Ιανουαρίου 1919 – 29 Δεκεμβρίου 2006) ήταν Έλληνας δημοσιογράφος-επιφυλλιδογράφος, κριτικός, μεταφραστής, λογοτέχνης, και θεατρικός σκηνοθέτης.
Όλγα αγάπη μου

Το Όλγα αγάπη μου είναι ελληνική αισθηματική-δραματική ταινία του 1968 της Φίνος Φιλμς σε σενάριο και σκηνοθεσία Γιάννη Δαλιανίδη.
Αλκυονίδες νήσοι

Οι Αλκυονίδες νήσοι, καλούμενες και κατ΄ ευφημισμό "καλά νησιά" αποτελούν ένα νησιωτικό σύμπλεγμα στο ανατολικό τμήμα του Κορινθιακού κόλπου, του λεγόμενου κόλπου της Λιβαδόστρας απέναντι από το ακρωτήριο Ολμιών στο Νομό Κορινθίας.<br> 
Το νησιωτικό αυτό σύμπλεγμα αποτελείται από μια συστάδα τεσσάρων νησιών: τη Ζωοδόχο Πηγή (νησίδα), το Δασκαλειό (Αλκυονίδων), το Γλαρονήσι (Αλκυονίδων) και το Πρασονήσι (Αλκυονίδων). 

Πρόκειται για τέσσερις κορυφές υφαλονήσου που εδράζεται σε βάθος 190 μέτρων και που φέρεται να αναδύθηκε σε άγνωστη χρονική στιγμή εξαιτίας γεωλογικών διεργασιών. Εξ αυτού συμπεραίνεται ότι αυτές αποτελούν το επίκεντρο σεισμών που εκδηλώνονται στη περιοχή.
Είναι σχετικά νησιά άνυδρα και υπάρχουν ελάχιστα κτίσματα σε αυτά, καθώς επίσης και ιχθυοκαλλιέργειες. Στο έδαφός τους έχουν εντοπιστεί ερείπια αρχαίων εγκαταστάσεων. 

* Η περιοχή των «Καλών νήσων», όπως αναφέρθηκε παραπάνω, είναι ιδιαίτερα σεισμογενής και ήταν το επίκεντρο του σεισμού της 24 Φεβρουαρίου 1981, μεγέθους 6,7 Ρίχτερ, με πολλούς νεκρούς στην Αθήνα.

Το όνομά τους, προέρχεται από τις Αλκυονίδες, μυθικές κόρες του γίγαντα Αλκυονέα.

Σπουδαίες πληροφορίες για τον ασφαλή διάπλου, ή προσέγγιση στις νήσους αυτές παρέχουν ο Ελληνικός Πλοηγός τόμος 1ος καθώς και ο ναυτικός χάρτης ελληνικής έκδοσης ΧΕΕ 232, αμφότερα επίσημες εκδόσεις της ελληνικής Υδρογραφικής Υπηρεσίας
Μερικοί το προτιμούν κρύο...

Το Μερικοί το προτιμούν κρύο... είναι ελληνική μουσική κωμωδία του 1963, της Φίνος Φιλμς σε σενάριο και σκηνοθεσία Γιάννη Δαλιανίδη.
Αντίγκουα

thumb|right|300px|Η παραλία Τέρνερ
Το νησί [[Μπερντ Άιλαντ, Αντίγκουα και Μπαρμπούντα|Μπερντ]]
Η παραλία του [[Ντίκενσον Μπέυ]]

Η Αντίγκουα (αγγλικά: Antigua) είναι το μεγαλύτερο νησί της Αντίγκουα και Μπαρμπούντα. Βρίσκεται νότια της Μπαρμπούντα. Έχει πληθυσμό 80.161 κατοίκων (2001) με πυκνότητα 285,2 κατοίκων ανά τ.χλμ. Πρωτεύουσα είναι η Σαιντ Τζονς.
Σάντρο Σαλβαντόρε

Ο Σάντρο Σαλβαντόρε ("Sandro Salvadore", 29 Νοεμβρίου 1939 - 4 Ιανουαρίου 2007) ήταν Ιταλός ποδοσφαιριστής, που έπαιξε στα Παγκόσμια Κύπελλα του 1962 και του 1966. Ήταν αμυντικός και γεννήθηκε στο Μιλάνο. Αγωνίστηκε στη Μίλαν με 72 συμμετοχές και 1 γκολ την περίοδο 1958-62 και στη Γιουβέντους με 331 συμμετοχές και 15 γκολ, την περίοδο 1962-74.Το 1960-1970 ήταν μέλος της εθνικής Ιταλίας, με την οποία είχε 36 συμμετοχές.

Κατηγορία:Ιταλοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Παγκοσμίου Κυπέλλου 1966
Κατηγορία:Ποδοσφαιριστές Παγκοσμίου Κυπέλλου 1962
Κατηγορία:Ποδοσφαιριστές ευρωπαϊκού πρωταθλήματος 1968
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ολυμπιακής ομάδας Ιταλίας
Κατηγορία:Ποδοσφαιριστές Γιουβέντους
Κέβιν Λιτλ

Ο Κέβιν Λιτλ (" Lescott Kevin Lyttle Coombs", 14 Σεπτεμβρίου 1976) είναι τραγουδιστής από τον Άγιο Βικέντιο. Γεννήθηκε στο Σεντ Τζον και έχει στο ενεργητικό του το πολύ δημοφιλές τραγούδι της σόκα μουσικής, με τίτλο "Turn me on". O Kevin Lyttle ηχογράφησε το "Turn Me On" στον Άγιο Βικέντιο και τις Γρεναδίνες και το τραγούδι στις αρχές του 2001 έγινε μεγάλη επιτυχία στην Καραϊβική. Έπειτα, έφτασε στο Ηνωμένο Βασίλειο (2003) και από την πρώτη εβδομάδα έφτασε στο νούμερο 2 των μουσικών καταλόγων με τις επιτυχίες. Έφτασε το #1 στη Φινλανδία και #3 στην Αυστραλία και έγινε επιτυχία σε άλλες 12 χώρες. Το 2004 κυκλοφόρησε στις ΗΠΑ και τον Ιούνιο του 2004 ήταν στο #48 στο Billboard Hot 100. Ο Kevin Lyttle υπέγραψε συμβόλαιο με την Atlantic Records το 2003. Το ομότιτλό του album κυκλοφόρησε στις ΗΠΑ τον Ιούλιο του 2004. Νωρίτερα, ο τραγουδιστής είχε εργαστεί σε τελωνείο, αλλά και ως DJ.
Γυμνοί στο δρόμο

Το Γυμνοί στο δρόμο είναι ελληνικό κοινωνικό δράμα του 1969 της Φίνος Φιλμς σε σενάριο και σκηνοθεσία Γιάννη Δαλιανίδη.
Δήμος Ανακτορίου

Ο Δήμος Ανακτορίου ήταν δήμος του νομού Αιτωλοακαρνανίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ακτίου-Βόνιτσας. Βρισκόταν στα βορειοδυτικά του νομού στην είσοδο ακριβώς του Αμβρακικού κόλπου. Έδρα του ήταν η Βόνιτσα.
Αυτοί που μίλησαν με τον θάνατο

Το Αυτοί που μίλησαν με τον θάνατο είναι ελληνικό πολεμικό δράμα του 1970 της Φίνος Φιλμς σε σενάριο και σκηνοθεσία Γιάννη Δαλιανίδη. Η ταινία παρουσιάζει την αντίσταση μιας παρέας νέων στην Αθήνα κατά τη διάρκεια του Β' Παγκοσμίου Πολέμου και τον έρωτα μεταξύ της νοσοκόμας (Ζωή Λάσκαρη) και του στρατιώτη (Γιάννης Φέρτης) υπό την γερμανική Κατοχή.
Ο αστερισμός της Παρθένου

Ο αστερισμός της Παρθένου είναι ελληνική δραματική ταινία του 1973, σε παραγωγή Φίνος Φιλμ και σε σκηνοθεσία Γιάννη Δαλιανίδη. Το σενάριο το έγραψε ο Γιώργος Τζαβέλλας. Πρωταγωνιστεί η Ζωή Λάσκαρη.

Η ταινία έκοψε 120.010 εισιτήρια.
Τέντυ μπόι... αγάπη μου

Το Τέντυ μπόι... αγάπη μου είναι ελληνική κωμική ταινία του 1965, σε συμπαραγωγή Φίνος Φιλμ και Δαμασκηνός - Μιχαηλίδης. Τη σκηνοθεσία την υπογράφει ο Γιάννης Δαλιανίδης και το σενάριο γράφτηκε από τον Γεράσιμο Σταύρου, ο οποίος διασκεύασε το δικό του θεατρικό, "Ζήτω η Ζωή". Γυρίστηκε στη "Θεσσαλονίκη" και αποτελεί κωμικό σχόλιο στην Ελλάδα της αντιπαροχής και του βίαιου εκμοντερνισμού. Προβλήθηκε τη σαιζόν 1965-1966 και έκοψε 349.771 εισιτήρια. Ήρθε στην 9η θέση ανάμεσα σε 101 ταινίες.
Δάκρυα για την Ηλέκτρα

Το Δάκρυα για την Ηλέκτρα είναι ελληνική δραματική ταινία του 1966, της Φίνος Φιλμς σε σενάριο Νίκου Φώσκολου και σκηνοθεσία Γιάννη Δαλιανίδη.
Ιστορία μιας ζωής

Το Ιστορία μιας ζωής είναι ελληνικό δράμα του 1965 της Φίνος Φιλμ σε σενάριο και σκηνοθεσία του Γιάννη Δαλιανίδη.
Αγάπη για πάντα

Το Αγάπη για πάντα είναι ελληνικό κοινωνικό δράμα του 1969 σε σενάριο του Νίκου Νικολαΐδη και σκηνοθεσία Βασίλη Γεωργιάδη από την κινηματογραφική εταιρία παραγωγής ταινιών Φίνος Φιλμς.
Οι θαλασσιές οι χάντρες

Το Οι θαλασσιές οι χάντρες είναι ελληνική μουσική κωμωδία του 1966 της Φίνος Φιλμς, έγχρωμη, σε σενάριο και σκηνοθεσία Γιάννη Δαλιανίδη.
Αιχμάλωτοι του μίσους

Το Αιχμάλωτοι του μίσους είναι ελληνικό ψυχολογικό δράμα του 1972, της Φίνος Φιλμς σε σενάριο και σκηνοθεσία Νίκου Φώσκολου, έγχρωμο διάρκειας 101 λεπτών.
Σεναριογράφος ήταν ο Νίκος Φώσκολος και πρωταγωνιστές ήταν η Ζωή Λάσκαρη και ο Κώστας Καρράς
Μια κυρία στα μπουζούκια

Το Μια κυρία στα μπουζούκια είναι ελληνική μουσική κωμωδία του 1967 της Φίνος Φιλμς, έγχρωμη, σε σενάριο και σκηνοθεσία Γιάννη Δαλιανίδη.
Μαλιετόα Τανουμαφίλι Β΄

Ο Μαλιετόα Τανουμαφίλι Β΄ ήταν Βασιλιάς των Σαμόα από το 1963 μέχρι το θάνατό του, πιθανότατα από πνευμονία, το Μάιο του 2007.
Αλέξανδρος Ρήγας

Ο Γιώργος Ρήγας (5 Μαΐου 1965, Αθήνα), ευρύτερα γνωστός ως Αλέξανδρος Ρήγας, είναι Έλληνας ηθοποιός, σεναριογράφος και σκηνοθέτης. 

Σπούδασε στη Φιλοσοφική Σχολή Αθηνών και στη Δραματική Σχολή του Εθνικού Θεάτρου, απ’ όπου αποφοίτησε το 1990.
Κλείδα του Σολομώντος

Η Κλείδα του Σολομώντος ή απλά Σολομωνική είναι ένα γριμόριο ("grimoire") βιβλίο μαγικών αφιερωμένο στον Βασιλιά Σολομώντα (όπως και πολλά άλλα). Τα γνωστά αντίγραφα δημιουργήθηκαν τον Μεσαίωνα ή και αργότερα. Το βιβλίο περιέχει πολλές παραγράφους και χωρία εμπνευσμένα από Ταλμουδικά κείμενα και από την Ιουδαϊκή διδασκαλία Καμπάλα.

Είναι πολύ πιθανό η Κλείδα του Σολομώντος να ενέπνευσε μεταγενέστερες εργασίες όπως το Lemegeton, επίσης γνωστό ως "The Lesser Key of Solomon", αν και υπάρχουν πολλές διαφορές μεταξύ τους. Αυτό που μπορεί να οδήγησε στην δημιουργία του Lemegeton είναι οι κλητεύσεις και τα τελετουργικά του εξαγνισμού, ενώ λιγότερο σημαντικά ήταν τα ρούχα και τα μαγικά σύμβολα.

Πολλές εκδοχές της Κλείδας του Σολομώντος υπάρχουν, σε διάφορες μεταφράσεις, με μικρότερες ή μεγαλύτερες διαφορές. Οι περισσότερες είναι χειρόγραφες και χρονολογούνται γύρω στον 16ο ή 17ο αιώνα, αλλά ένα πρωτότυπο γραμμένο στα Ελληνικά υπάρχει ακόμη από τον 15ο αιώνα.
The Matrix Reloaded

Το The Matrix Reloaded είναι η δεύτερη ταινία της τριλογίας "The Matrix", με σενάριο και σκηνοθεσία των αδερφών Γουατσόφσκι. Προβλήθηκε για πρώτη φορά στις 7 Μαΐου του 2003 στο Λος Άντζελες της Καλιφόρνια από την Warner Bros και στον υπόλοιπο κόσμο το δεύτερο μισό του ίδιου μήνα. Τη σειρά επέκτειναν το βιντεοπαιχνίδι "Enter the Matrix", το οποίο είχε κυκλοφορήσει στις 15 Μαΐου, και μία συλλογή ταινιών μικρού μήκους, το "Animatrix", που προβλήθηκε στις 3 Ιουνίου. Η τριλογία ολοκληρώθηκε έξι μήνες μετά, το Νοέμβριο του 2003, με την προβολή του "The Matrix Revolutions".
Καρίμ Μασίμοφ

Ο Καρίμ Μασίμοφ ("Мәсімов, Кәрім Қажымқанұлы", 15 Ιουνίου 1965-) είναι πολιτικός από το Καζακστάν, πρωθυπουργός από τις 2 Απριλίου 2014 ως τις 8 Σεπτεμβρίου 2016 και ξανά από τις 10 Ιανουαρίου 2007 ως τις 24 Σεπτεμβρίου 2012. Σύμφωνα με την εφημερίδα "Pravda", θεωρείται από το κοινό ως "μια από τις πιο ισχυρές μορφές στον εσωτερικό κύκλο του Νουρσουλτάν Ναζαρμπάγιεφ."
Ομάδα των Δώδεκα

Η Ομάδα των Δώδεκα ήταν μία ομάδα 12 Ελλήνων λογοτεχνών που ιδρύθηκε με στόχο την βράβευση πεζού έργου νέου λογοτέχνη, ενώ αργότερα τα έπαθλα που απένειμε επεκτάθηκαν και σε άλλα είδη του λόγου. 

Η Ομάδα των Δώδεκα ιδρύθηκε το 1951. Ιδρυτικά μέλη ήταν οι: 
*Άλκης Θρύλος
*Κώστας Ουράνης
*Ι.Μ. Παναγιωτόπουλος
*Μιχαήλ Στασινόπουλος
*Στέλιος Ξεφλούδας
*Γιάννης Χατζίνης
*Πέτρος Χάρης
*Ηλίας Βενέζης
*Γιώργος Θεοτοκάς
*Άγγελος Τερζάκης
*Μ. Καραγάτσης
*Τάσος Αθανασιάδης
Το 1954 αποχώρησαν από την ομάδα οι Μ. Καραγάτσης και Άγγελος Τερζάκης και πέθανε ο Κώστας Ουράνης, στην μνήμη του οποίου το έπαθλο της Ομάδας ονομάστηκε έκτοτε «Έπαθλο Κώστα Ουράνη». Η ομάδα παρέμεινε με 9 μέλη έως το 1956, όταν έγινε μέλος ο Κλέων Παράσχος, ενώ το 1957 αποχώρησε ο Γιάννης Χατζίνης και έγιναν μέλη οι Οδυσσέας Ελύτης, Ε. Π. Παπανούτσος, Τάκης Παπατσώνης. Από εκείνη την χρονιά η ομάδα έδινε και νέο βραβείο, το «Έπαθλο Λ. Γουλανδρή», για τα είδη μελέτη, δοκίμιο, κριτική και ταξιδιωτικό κείμενο. Το 1958 προστέθηκε και το «Έπαθλο Κ. Χατζηπατέρα» για ποιητικές συλλογές και το 1959 το «Βραβείο Πουρφίνα», ενώ την ίδια χρονιά αποχώρησε ο Οδυσσέας Ελύτης και πιθανότατα ο Άγγελος Τερζάκης, οι οποίοι αντικαταστάθηκαν από τους Αντρέα Καραντώνη και Κ. Θ. Δημαρά. Το 1963 θεσμοθετήθηκε από την Ελένη Ουράνη (Άλκης Θρύλος) νέο βραβείο, το «Έπαθλο Μαρία Νεγρεπόντη», στην μνήμη της μητέρας της. 

Η Ομάδα των Δώδεκα διαλύθηκε το 1967.
Συνθήκη του Μούδρου

thumb|Το βρετανικό Θ/Κ Αγαμέμνων (Agamemnon) επί του οποίου και υπεγράφη η συνθήκη του Μούδρου
Με την ονομασία Ανακωχή του Μούδρου ή Συνθήκη του Μούδρου ή Συνθήκη ανακωχής του Μούδρου χαρακτηρίζεται η γνωστή συμφωνία ανακωχής, που συνήφθη στον όρμο Μούδρο της Λήμνου, στις 17/30 Οκτωβρίου 1918 και υπογράφτηκε την επομένη 18/31 Οκτωβρίου, μεταξύ των Δυτικών Συμμαχικών Δυνάμεων, της Αντάντ (Entente), αφενός, και της Οθωμανικής Αυτοκρατορίας, αφετέρου, σηματοδοτώντας ουσιαστικά και τη λήξη του Α΄ Παγκοσμίου Πολέμου.
Kassaman

Kassaman ή Qassaman ("Η υπόσχεση") (αραβικά قَسَمًا) (γαλλικά nous jurons), είναι ο εθνικός ύμνος της Αλγερίας. Υιοθετήθηκε το 1963, λίγο μετά την ανεξαρτησία της χώρας από τη Γαλλία. Οι στίχοι είναι του Mufdi Zakariah, γραμμένοι το 1956 όσο ήταν φυλακισμένος από τις γαλλικές αποικιακές δυνάμεις, ενώ η μουσική είναι του Αιγύπτιου συνθέτη Mohamed Fawzi.
Σαρλ Κονάν-Μπανί

Ο Σαρλ Κονάν-Μπανί ("Charles Konan Banny", 11 Νοεμβρίου 1942 - ...) είναι πολιτικός από την Ακτή Ελεφαντοστού. Έγινε πρωθυπουργός της χώρας το 2005 και ηγήθηκε κυβερνήσεως εθνικής ενότητας.
Himnusz

Himnusz (γνωστός και με τον πρώτο στίχο Isten, áldd meg a magyart, ελληνικά:"Θεέ, ευλόγησε τους Ούγγρους") είναι ο τίτλος του εθνικού ύμνου της Ουγγαρίας. Υιοθετήθηκε το 1844 κι ανακρούεται η πρώτη στροφή σε επίσημες τελετές. Οι στίχοι γράφτηκαν από τον Φέρεντς Κόλτσεϊ κι η μουσική από το Φέρεντς Έρκελ.

Οι στίχοι του ουγγρικού εθνικού ύμνου είναι ασυνήθιστοι για το είδος του, καθώς εκφράζουν μια άμεση ικεσία προς το Θεό.